ΓΡΑΠΤΗ ΕΡΩΤΗΣΗ P-1132/02

υποβολή: Bart Staes (Verts/ALE) προς την Επιτροπή

(15 Απριλίου 2002)

Θέμα: Η διαφάνεια των συζητήσεων στους κόλπους της ομάδας STAR 21

Η νέα συμβουλευτική ομάδα (STAR 21), η οποία πραγματοποίησε την εναρκτήριο συνεδρίασή της στις 6 Ιουλίου 2001, έχει ως αποστολή να προσδιορίσει κατά πόσο τοπάρχον πολιτικό και κανονιστικό πλαίσιο χρήζει αναπροσαρμογής ώστε να διατηρηθεί η ανταγωνιστικότητα της αεροδιαστημικής βιομηχανίας και του τομέα της άμυνας. Αρχικά, η εν λόγω ομάδα προτίθετο ναποβάλει σειρά συστάσεων το αργότερο μέχρι τέλους Μαρτίου 2002. Μεταξύ των καθηκόντων της συμβουλευτικής ομάδας συγκαταλέγονται η εξέταση της πολιτικής του εφοδιασμού και των διασυνοριακών μεταφορών εμπορευμάτων στρατιωτικού τύπου εντός της ΕΕ.

Η STAR 21 συγκεντρώνει τουλάχιστον πέντε ευρωπαίους επιτρόπους και επτά μεταξύ των πλέον γνωστών ανωτέρων ηγετικών στελεχών της αεροδιαστημικής βιομηχανίας και του τομέα της άμυνας. Συμμετέχουν επίσης στην ομάδα δύο βουλευτές του Ευρωπαϊκού Κοινοβουλίου (οι οποίοι δεν ορίζονται από το Ευρωπαϊκό Κοινοβούλιο) και ο Ύπατος Εκπρόσωπος για την ΚΕΠΠΑ. Δεν εκπροσωπούνται ούτε η κοινωνία των πολιτών ούτε οι ΜΚΟ. Ως γνωστόν όμως, οι ΜΚΟ είναι εκείνοι που, πολύ συχνά, καλούνται να αναλάβουν τη μέριμνα των θυμάτων εξαγωγών όπλων που επιτρέπει η ελαστικότητα των ελέγχων στον τομέα αυτόν. Τούτο δε, επειδή η θέση του τομέα της άμυνας στους κόλπους της ομάδας είναι καταφανής: θα πρέπει να αρθούν στο μέτρο του δυνατού τα εμπόδια στις εξαγωγές. Πράγματι, η αεροδιαστημική βιομηχανία και ο τομέας της άμυνας δεν εξυπηρετούν άμεσα το ευρωπαϊκό συμφέρον, αλλά οφείλουν κατά κύριο λόγο να ευνοήσουν την αύξηση της τιμής των μετοχών.

Ενώ είναι αναμφισβήτητο ότι οι συζητήσεις στους κόλπους της STAR 21 μεταξύ των ανωτέρων ηγετικών στελεχών του τομέα της άμυνας και των μελών της Επιτροπής θα επηρεάσουν τη μελλοντική ευρωπαϊκή πολιτική στον τομέα της ασφάλειας και της άμυνας, διαπιστώνεται ότι οι συζητήσεις αυτές χαρακτηρίζονται από ελάχιστη διαφάνεια.

Μπορεί να αναφέρει η Επιτροπή εάν είναι διατεθειμένη να διαβιβάσει στο Ευρωπαϊκό Κοινοβούλιο τις εκθέσεις της συμβουλευτικής ομάδας STAR 21;

Μπορεί επίσης η Επιτροπή να παρουσιάσει μια εικόνα της πορείας των εργασιών της εν λόγω συμβουλευτικής ομάδας·

Είναι σε θέση η Επιτροπή να εκθέσει τους λόγους για τους οποίους κανένας εκπρόσωπος της κοινωνίας των πολιτών δεν έχει κληθεί να συμμετάσχει στη διαβούλευση σχετικά με ένα τόσο σημαντικό τομέα πολιτικής.

Αφετέρου δε με ποιον τρόπο σκοπεύει να ζητήσει την άποψη των ΜΚΟ σχετικά με την προσαρμογή του πολιτικού και κανονιστικού πλαισίου όσον αφορά την πολιτική του εφοδιασμού και τις διασυνοριακές μεταφορές εμπορευμάτων στρατιωτικού τύπου εντός της ΕΕ·

Απάντηση του κ. Liikanen εξ ονόματος της Επιτροπής

(6 Μαΐου 2002)

Η Επιτροπή έχει προ πολλού αναγνωρίσει τη σημασία μιας ανταγωνιστικής αεροναυτικής και αμυντικής βιομηχανίας στην Ευρώπη ως βασικού στοιχείου για την επίτευξη των στόχων της Ένωσης.

Στο πλαίσιο αυτό η Επιτροπή θα επιθυμούσε να επισύρει την προσοχή του αξιότιμου μέλους στην Ανακοίνωσή της με ημερομηνία 24 Σεπτεμβρίου 1997 με τίτλο Η Ευρωπαϊκή Αεροναυτική Βιομηχανία- αντιμετωπίζοντας την παγκόσμια πρόκληση(1) και στο σχέδιό της για δράση στον αμυντικό τομέα με τίτλο Εφαρμογή της στρατηγικής της Ευρωπαϊκής Ένωσης στους σχετιζόμενους με την άμυνα βιομηχανικούς κλάδους(2). Η ανάγκη αντιμετώπισης ζητημάτων προμηθειών αμυντικού εξοπλισμού και των διασυνοριακών ανταλλαγών αναγνωρίστηκε ως προτεραιότητα σάυτές τις Ανακοινώσεις.

Κατά το 2001 κατόπιν αιτήματος της αεροναυτικής βιομηχανίας προς τον Πρόεδρο της Επιτροπής και ενώπιον των αλλαγών που έλαβαν χώρα στον κλάδο κατά τα πρόσφατα έτη, ανατέθηκε σε συμβουλευτική ομάδα, τα μέλη της οποίας μετέχουν σάυτή σε ατομική βάση, το καθήκον της ανάλυσης του τρέχοντος πολιτικού και ρυθμιστικού πλαισίου για τον αεροναυτικό τομέα στην Ευρώπη, για να εντοπιστούν ενδεχόμενες ανεπάρκειες και να διατυπωθούν συστάσεις για βελτιώσεις.

Σε ότι αφορά την εκπροσώπηση της ομάδας, τα ενδιαφερόμενα μέλη θεωρούνται ότι είναι στην κατάλληλη θέση ώστε να αντιμετωπίσουν τις βασικές οικονομικές και πολιτικές εξελίξεις στις πολιτικές της Ένωσης που είναι πιθανότερο να επηρεάσουν την ανταγωνιστικότητα της αεροναυτικής βιομηχανίας.

Η ομάδα, η οποία έχει συνεδριάσει δύο φορές μέχρι τώρα, εξέτασε πέντε τομείς όπου η ανάληψη δράσης θα μπορούσε να διασφαλίσει το μέλλον του κλάδου και να παγιώσει τη θέση του στα ενδιαφέροντα της Ένωσης ως σύνολο- ανταγωνισμός στις διεθνείς αγορές, το επιχειρησιακό περιβάλλον της αεροναυτικής, η ευρωπαϊκή διακυβέρνηση σε θέματα πολιτικής αεροπορίας, η ανάπτυξη της ευρωπαϊκής αμυντικής αγοράς και η διατήρηση μιας ευρωπαϊκής διαστημικής πολιτικής.

Η ομάδα δενπέβαλε προσωρινές εκθέσεις και αναμένει να είναι σε θέση να παρουσιάσει την τελική της έκθεση μέχρι τον Ιούλιο 2002 προς τον Πρόεδρο της Επιτροπής. Η έκθεση, η οποία θα δημοσιευτεί, θα διαβιβαστεί προς όλα τα κοινοτικά θεσμικά όργανα περιλαμβανομένου και του Κοινοβουλίου.

Αν εκπρόσωποι της κοινωνίας των πολιτών, συμπεριλαμβανομένων μη κυβερνητικών οργανώσεων (ΜΚΟ) επιθυμούν να εκφράσουν τις απόψεις τους επί οιασδήποτε πλευράς της έκθεσης θα είναι ελεύθεροι να το πράξουν. Θα πρέπει επίσης να τονιστεί ότι ο ρόλος της συμβουλευτικής ομάδας είναι η εκτέλεση της ανάλυσης και η διατύπωση συστάσεων. Δεν έχει καμία αρμοδιότητα λήψης αποφάσεων και οι διαβουλεύσεις της διεξάγονται με τον ίδιο τρόπο, όπως και στην περίπτωση άλλων αναλόγων ομάδων.

Σε ότι αφορά τα αμυντικά θέματα, η Επιτροπή επισύρει την προσοχή του αξιότιμου μέλους στην απάντηση που έδωσε στην Προφορική ερώτηση O-90/01 του κ. Brok κατά τη διάρκεια της ώρας των ερωτήσεων στη σύνοδο του Κοινοβουλίου κατά τη Σύνοδο του Απριλίου 2002(3) σχετικά με τις μελλοντικές της προθέσεις αναφορικά με τις σχετιζόμενες με την άμυνα βιομηχανίες. Η Επιτροπήποδέχεται επίσης ευνοϊκά την πρωτοβουλία του Κοινοβουλίου να εγκρίνει ψήφισμα (2002-0172) περί των ευρωπαϊκών αμυντικών.

(1) COM(97)466 τελικό.

(2) COM(97)583 τελικό.

(3) Προφορική απάντηση, 19.4.2002.